ואתנה בריתי ביני וביניך: אין הכוונה שאהיה אני נקשר עמך לשמור הבטחתי, ואתה נקשר עמי לשמור מצוותי, וכמו שפירש אח"כ, אני הנה בריתי אתך, ואתה את בריתי תשמור; כי הנה מצאנו אח"כ (ז') והקימותי את בריתי ביני וביניך ובין זרעך אחריך וכו' להיות לך לאלהים, שאינו אלא הבטחה מצדו ית', לא גם מצד אברהם; מלבד כי לפי זה ברית היל"ל, לא בריתי, אלא ואתנה בריתי קשר אהבה יהיה ביני לבינך, ומליצת ביני וביניך אינה אלא במליצת אתך, וכן בפסוק ז'.